จัดทัพ 21 หุ้นเทรนด์ดี ค้าปลีก – ท่องเที่ยวยังเด่นสุด
โบรกฯแนะ 21 หุ้นเทรนด์ดี ค้าปลีก - ท่องเที่ยวยังเด่นสุด พร้อมลดน้ำหนักลงทุนกลุ่มโรงกลั่น - ชิ้นส่วนอิเล็กทรอนิกส์
20 พ.ย. 2560

บล.โนมูระ พัฒนสิน ระบุในบทวิเคราะห์ (20 พ.ย.) แนะนำกลยุทธ์การลงทุนสัปดาห์นี้ คงมุมมองเดิม คือ ลดน้ำหนักกลุ่มโรงกลั่น จากค่าการกลั่นที่ลดลงจากไตรมาสก่อน และกลุ่มชิ้นส่วนอิเล็กทรอนิกส์ ที่แม้ราคาจะลงมาแล้ว อาจมี Rebound สั้นๆ แต่ทิศทางเงินบาทที่แข็งค่าระยะกลางยังเป็นปัจจัยกดดัน และให้เน้นลงทุนกลุ่มปิโตรเลียมขั้นต้น (PTTEP, BANPU, PTT) ปิโตรเคมี (IVL, IRPC, PTTGC) ธนาคาร (KBANK, BBL, TMB)
ผสานกลุ่มค้าปลีกรับแนวโน้มบริโภคฟื้นตัวยังเป็น Timing ที่ดีต่อเนื่องไปถึงคึ่งปีแรกของปีหน้า โดยรัฐบาลฯเตรียมกระตุ้นรากหญ้าเพิ่มเติม วงเงิน 2 แสนล้านบาท (Let profit run กลุ่มนำ ROBINS, CPALL, HMPRO และซื้อกลุ่มรอง FN, S11, TK, KAMART, JUBILE, PM) และกลุ่มท่องเที่ยว รับรัฐบาลฯเตรียมหนุนการท่องเที่ยวจังหวัดรอง บวกต่อ ERW (TP9) ผสาน MINT และ BDMS
หุ้นเด่นสัปดาห์นี้
1) MINT (TP 50.00) : เติบโตไปกับการบริโภคและท่องเที่ยว + เข้าสู่ High season ไตรมาส 4
2) FN (TP 7.00) : เศรษฐกิจในประเทศเริ่มฟื้นตัว คาดกำลังซื้อในประเทศเริ่มดีขึ้น + ช้อปช่วยชาติ
3) TK (TP 22.20) : นโยบายภาครัฐฯกระตุ้นกลุ่มรากหญ้า วงเงินล่าสุดที่ประกาศราว 2 แสนล้านบาท